stanford-oval/wikipedia huggingface dataset:
Tiedonkäyttö

Tiedonkäyttö on ihmisen, yksilön tai organisaation, toimintaa tiedon kanssa jossain tilanteessa. Tiedonkäytön ala ulottuu arkielämän pienistä käytännöllisistä teoista tieteen ja taiteen harjoittamiseen. Tutkimuksellisesti sitä voidaan lähestyä lukuisista näkökulmista. 
Laajimmillaan ymmärrettynä tiedonkäyttö on niin yksilön kuin lajinkin selviytymisen edellytys. Tiedonkäyttö liittyy kiinteästi tiedonhankintaan; yhdessä nämä muodostavat kokonaisuuden, jota usein kuvataan tiedonhankinnan ja -käytön syklinä. 
Tiedonkäytön ilmiöitä tutkitaan viestintä- ja kasvatustieteissä, mutta keskeisintä niiden tutkimus on informaatiotutkimuksessa, missä tiedonkäyttö kuuluu tiedontarpeiden ja tiedonhankinnan rinnalla tutkimuksen ydinalueisiin.
Tiedonkäyttö kohdistuu tietämykseen (mielen sisältönä), informaatioon tai tiettyyn tiedonlähteeseen. 
Tiedonkäyttö-termin rinnalla on toisinaan myös sana informaationkäyttö. Informaatiotutkimuksen englanninkielisessä tutkimuskirjallisuudessa suomen termiä tiedonkäyttö vastaavat lähinnä termit information use ja knowledge use.
Informaation- ja tiedonhankinnan näkökulma

Tiedonhankinnan yhteys tiedonkäyttöön perustuu ajatukseen tiedosta käyttäjän hallussa olevana resurssina tai hyödykkeenä. Jotta tietoa voitaisiin käyttää, se on ensin saatava tulevan käyttäjän ulottuville. Tietyn ongelman ratkaisemiseen tai tiedontarpeen tyydyttämiseen tarvitaan sille hyödyllisen (relevantin) informaation paikantamista ja alustavaa arviointia, jota seuraa tiedonhankinta ja -käyttö, joiden tuloksena käsitykset ongelmasta tai muusta tiedontarpeesta kehittyvät.
Tietokäytäntöjen näkökulma

Tiedonkäyttö liittyy johonkin älylliseen, ajatuksina ja tekoina ilmenevään toimintaan. Vastaavasti kaikkeen toimintaan liittyy tietyssä yhteisössä vakiintuneita (ja hyväksyttyjä) toimintatapoja, käytäntöjä.
Tietokäytännöt (myös informaatiokäytännöt, information practices) käsitteenä perustuvat siihen, että tiedonhankinnan ja -käytön ajatellaan olevan yhteisöllisiä ja vuorovaikutuksellisia ilmiöitä, siis edellyttävän ihmisten välistä suoraa tai välittynyttä kanssakäymistä. Tiedonkäyttöön liittyvällä yhteisöllä on yhteisiä toimintatapoja, käsitteitä, kieltä ja teknologiaa tähän tarkoitukseen.
Informaationkäsittelyn näkökulma

Tiedon tai informaation käsittely tarkoittaa uuden johtamista aikaisemmasta, lähtötietojen (input) muokkaamista uuteen muotoon. Käsittely voi olla teknisessä järjestelmässä algoritmien ja tietorakenteiden ohjaamana tapahtuvaa tai ihmisen ajattelua ja päättelyä. Käsittelyn kohteena oleva informaatio on varastoitu lähteisiin, kuten asiakirjoihin tai tietokantoihin.
Tiedonkäyttö ymmärrettynä tiedon käsittelyksi sisältää sen, että tieto otetaan vastaan, se suhteutetaan aikaisempaan tietoon joko ajattelemalla eli sisäistämällä tai muokkaamalla tiedosta jokin ulkoinen esitys eli tallentamalla se.
Tiedonrakentelun näkökulma

Tiedonkäyttöä voidaan pitää uutta tietämystä,  uusia käsityksiä ja merkityksiä kehittävänä prosessina, tiedonrakenteluna, jossa hyödynnetään sekä kognitiivisia että affektiivisia, tunteisiin liittyviä, keinoja. 
Tiedonrakentelu on ymmärrettävissä myös kollektiivisena toimintana, jonka kohteena ovat käsitteelliset luomukset eli artefaktit. Tämän, Carl Bereiterin kehittelemän käsityksen perustana on erottelu yksilön oppimisen ja julkisen kulttuuritiedon kollektiivisen kehittelyn välillä.
Informaation tuottamisen näkökulma

Informaation tuottamisen näkökulma tiedonkäyttöön liittyy siihen, että tieto on jaettavissa ja välitettävissä ainoastaan jonkin ulkoisen esityksen muodossa.
Tiedon soveltamisen näkökulma

Sovellettaessa tieto toimii resurssina jossain toiminnassa. Soveltaminen edellyttää konkreettisuutta, tiedonkäyttö tapahtuu jotakin varten (ad hoc) tietyssä ajassa ja paikassa, osana toimijan, tiedonkäyttäjän, elämäntilannetta.
Vaikuttavuuden näkökulma

Kun tiedonkäyttöä tarkastellaan vaikuttavuuden näkökulmasta, tiedon omistaja eli käyttäjä asetetaan tavallaan tiedon kohteeksi: kun ihmisellä on tietty vaikuttava tieto, siitä seuraa jotakin hänen tai toisten ihmisten elämään. Tiedonkäyttöä voidaan rajoittaa jopa lainsäädännöllä silloin, kun yksilön hallussa olevan tiedon käyttäminen saattaisi toiset epätasa-arvoiseen asemaan tai mahdollisesti tuottaisi muuta vahinkoa.  Sisäpiirikaupat ja rippisalaisuus ovat esimerkkejä tällaisista tilanteista.
Torrey DeVitto

| Torrey DeVitto |
| --- | --- |
 Torrey DeVitto Tribecan elokuvajuhlilla vuonna 2008.
Henkilötiedot
Koko nimi:  Torrey Joel Devitto
Syntynyt: 8. kesäkuuta 1984 (ikä 40) Huntington, Long Island, New York, Yhdysvallat
Ammatti:  näyttelijä, malli, muusikko
Puoliso:  Paul Wesley (2011–2013)
Näyttelijä
Aktiivisena:  2003–
Merkittävät roolit:  Tiedän mitä teit viime kesänä 3 Killer Movie Valehtelevat viettelijät Vampyyripäiväkirjat
Aiheesta muualla
IMDb 
Torrey Joel DeVitto (s. 8. kesäkuuta 1984 Huntington, Long Island, New York) on yhdysvaltalainen televisio- ja elokuvanäyttelijä, muusikko ja entinen malli. Hän on tullut tunnetuksi rooleistaan Elämää Manhattanilla -sarjan Karen Kerrina ja Tunteet pelissä -sarjan Carriena. Hän näytteli Vampyyripäiväkirjat-sarjan kolmannella tuotantokaudella tohtori Meredith Felliä, joka käyttää hoitometodinaan vampyyrien verta. DeVitto oli naimisissa sarjan päänäyttelijän Paul Wesleyn kanssa. Liitto kesti kaksi vuotta, ja pari erosi vuonna 2013.
Elämäkerta > Lapsuus

Torrey DeVitto syntyi Long Islandilla, New Yorkissa ja kasvoi osan lapsuudestaan Winter Parkissa, Floridassa. Hänen isänsä Liberty DeVitto oli Billy Joelin yhtyeen rumpali. Torreyn äiti Mary taas oli ollut Stevie Nicksin paras ystävä 1970-luvun lopulta lähtien, ja vanhemmat tapasivat toisensa kiertueella, jossa hänen isänsä oli rumpalina. DeVittolla on kaksi siskoa, Devon ja Maryelle. Lapsena Torrey vietti paljon aikaa kiertueilla vanhempiensa kanssa. Kuusivuotiaana hän aloitti viulutunnit ja neljännellä luokalla pääsi viulistiksi koulun bändiin. 12-vuotiaana Torrey soitti viulua supermalli Christie Brinkleyn ja Peter Cookin häissä.
Valmistuttuaan lukiosta Winter Parkissa DeVitto asui vähän aikaa Japanissa, jossa teki mallintöitä.
Elämäkerta > Ura

Ennen näyttelijänuraansa DeVitto oli Ford- ja Avenue One -mallitoimistojen listoilla, kunnes vuonna 2002 tajusi, ettei hänen tulevaisuutensa ollut mallimaailmassa. Hän teki ensimmäiset esiintymisensä televisiomainoksissa ja siirtyi sen jälkeen näyttelemään pieniä rooleja televisiosarjoissa, kuten Dawson’s Creek ja Drake & Josh. DeVitto tuli alun perin tunnetuksi sarjasta Elämää Manhattanilla, jossa hän näytteli aloittelevaa mallia Karen Kerria. Hän näytteli myös vieroitushoitoon ajautuvaa näyttelijätärtä Sierra Youngia elokuvassa Pakkoloma. Ensimmäisen merkittävämmän roolinsa DeVitto teki kauhuelokuvassa Tiedän mitä teit viime kesänä 3.
DeVitto on näytellyt useissa televisiosarjoissa; hän on parhaiten tunnettu tohtori Meredith Fellin roolista kauhu-fantasiasarjassa Vampyyripäiväkirjat sekä nuorten draamasarjasta Valehtelevat viettelijät, jossa hän näyttelee yhden päähenkilön isosiskoa. DeVittolla on myös ollut vieraileva rooli tv-sarjassa Tunteet pelissä, jossa hän näytteli vuosina 2008–2011.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2006 | Tiedän mitä teit viime kesänä 3 | I’ll Always Know What You Did Last Summer | Zoe |
| 2007 | Pakkoloma | Heber Holiday | Sierra Young |
| 2008 | Killer Movie | Killer Movie | Phoebe Hilldale |
| 2008 | Green Flash | Green Flash | Mia Fonseca |
| 2011 | The Rite | The Rite | Nina |
| 2012 | Cheesecake Casserole | Cheesecake Casserole | Margo |
| 2013 | Evidence | Evidence | Leann |
| 2014 | Stevie D | Stevie D | Daria Laurentis |
| 2015 | Cold | Cold | Ashley |
| 2016 | Amy Makes Three | Amy Makes Three | Carla Forrest |

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Jakso |
| --- | --- | --- | --- | --- |
| 2003 | Dawson’s Creek | Dawson’s Creek | tyttö #1 | ”Lovelines” |
| 2003 | Tuho-osasto | Scrubs | tyttö koiran kanssa | ”My White Whale” |
| 2004–2005 | Drake & Josh | Drake & Josh | Tori / Denise Woods | 3 jaksoa |
| 2005 | Kellarin kunkku | The King of Queens | Traci | ”Cologne Ranger” |
| 2005 | Jack & Bobby | Jack & Bobby | Tiffany | ”Querida Grace” |
| 2005–2006 | Elämää Manhattanilla | Beautiful People | Karen Kerr | 16 jaksoa |
| 2006 | Runaway | Runaway | jalkapallovalmentaja | ”End Game” |
| 2008 | C.S.I. Miami | CSI: Miami | Kelly Chapman | ”You May Now Kill the Bride” |
| 2008 | Tunteet pelissä | One Tree Hill | Carrie | 14 jaksoa |
| 2009 | Castle | Castle | Sierra Goodwin | ”Inventing the Girl” |
| 2010–2014 | Valehtelevat viettelijät | Pretty Little Liars | Melissa Hastings | 38 jaksoa |
| 2011 | Marcy | Marcy | Torrey | ”Marcy Does Yoga” |
| 2012–2013 | Vampyyripäiväkirjat | The Vampire Diaries | Meredith Fell | 12 jaksoa |
| 2013 | Kasarmin naiset | Army Wives | Maggie Hall | 13 jaksoa |
| 2014 | C.S.I. | CSI: Crime Scene Investigation | Kitty / Susan McDowell | ”Kitty” |
| 2014 | Stalker | Stalker | Kate Edwards | ”Pilot” |
| 2014 | Rikoksista pahin | Major Crimes | Nicole | ”Acting Out” |
| 2015– | Chicago Med | Chicago Med | tohtori Natalie Manning | vakituinen rooli |
| 2016– | Chicago P.D. | Chicago P.D. | tohtori Natalie Manning | toistuva rooli |
| 2017– | Chicago Fire | Chicago Fire | tohtori Natalie Manning | toistuva rooli |
Aiheesta muualla

Torrey DeVitto Internet Movie Databasessa. (englanniksi)
Tervajärven talomuseo

| Tervajärven talomuseo |
| --- | --- |
 Museon päärakennus
Tyyppi:  Paikallismuseo, museo 
Osoite:  Tervajärventie 16, 88600 Sotkamo  
Sijainti:  Sotkamo 
Perustettu:  1984
Ylläpitäjä:  Sotkamon kunta
Koordinaatit:  64°12′14″N, 28°43′59″E
 fiTervajärven talomuseo 
   
Tervajärven talomuseo on museo Sotkamossa Sumsan kylässä. Tervajärven taloa voidaan pitää vanhana, sillä Heikkisen suku on asuttanut sitä 1600-luvulta lähtien. Talon rakennukset sijoittuvat niin, että ne muodostavat suljetun pihapiirin. Museon päärakennus on vuodelta 1866, mutta näyttely kuvaa talon arkea 1950-luvun alussa. Museoalueen vanhimpia rakennuksia ovat kaksi pientä aittaa (liha- ja vilja-aitat), jotka rakennettiin todennäköisesti 1700-luvulla.
Tie Tervajärven talolle valmistui vuonna 1958. Tämä tarkoitti sitä, että tiettömän taipaleen taakse uudet vaikutteet saapuivat tavallista hitaammin. Tervajärven maalaistalossa elettiin muutoin aktiivisesti, sillä siellä luettiin aktiivisesti lehtiä, kuunneltiin radiota ja harrastettiin musiikkia.
Rakennukset

Päärakennus, valmistunut 1866
Luhtiaitta
Liha-aitta, rakennettu todennäköisesti 1700-luvulla
Vilja-aitta, rakennettu todennäköisesti 1700-luvulla
Valokuvia

Tervajärven talomuseon (vas.) Liha- ja vilja-aitat
Näkymä ulkomuseoalueesta
Tervajärven talomuseon tulisija
Tervajärven talomuseo syysauringon loisteessa
Vastat kuivumassa
Tervajärven talomuseon esineistöä
Tervajärven talomuseon esineistöä
Sänky luhtiaitassa
Päärakennus sisältä
Luhtiaitta
Luhtiaitta
Kehto
Pihapiirin aittoja
Aiheesta muualla

Tervajärven talomuseo Kainuun paikallismuseoita ja kulttuuriympäristökohteita -portaalissa
Kuvia tai muita tiedostoja aiheesta Tervajärven talomuseo Wikimedia Commonsissa
Tipaza

| Tipaza تيبازة, Tībāza |
| --- | --- |
 Tipaza
 Koordinaatit: 36°35′N, 2°27′E 
Valtio:  Algeria
Maakunta:  Tipaza
Väkiluku (2008):  15 180 
Aikavyöhyke:  UTC+1
Infobox OKVirheellinen NIMI-arvo: 
Tipaza (arab. تيبازة‎, Tībāza; aiemmin Tipasa) on rannikkokaupunki Algeriassa. Se on Tipazan maakunnan pääkaupunki. Nykyinen Tipazan kaupunki on perustettu vuonna 1857 ja se on kuuluisa kauniista sijainnistaan ja hiekkarannoistaan.
Tipasan arkeologinen alue valittiin vuonna 1982 UNESCOn maailmanperintöluetteloon.
Historia

Foinikialaiset perustivat Tipasan ja keisari Claudius teki siitä roomalaisen armeijasiirtokunnan. Roomalainen kaupunki rakennettiin kolmelle kukkulalle. Suurin osa asuintaloista, joista ei ole jäänyt mitään jäljellä, sijaitsivat keskimmäisellä kukkulalla. Läntiselle kukkulalle on jäänyt kuitenkin kahden basilikan ja itäiselle kukkulalle muun muassa basilikan, kylpylän ja amfiteatterin rauniot. Suojavallista on myös selvät jäänteet ja itäisen kukkulan juurella on muinaisen sataman rauniot. Basilikoja ympäröivät hautausmaat, jotka ovat täynnä kivestä tehtyjä mosaiikkikoristuksilla päällystettyjä ruumisarkkuja.
Kristinusko levisi alueelle varhain, tosin vasta 300-luvulla sattuneen Salsan marttyyrikuoleman jälkeen. Vandaalikuningas Hunerik lähetti Tipasaan vuonna 484 areiolaisen piispan, minkä seurauksena suurin osa asukkaista pakeni Espanjaan. Monia alueelle jääneitä vainottiin julmasti.
Kuvia

Wikimedia Commonsissa on kuvia tai muita tiedostoja aiheesta .
Aiheesta muualla

Tipasa Unescon sivuilla (englanniksi)
Triumph and Loss

| Triumph and Loss Noumena |
| --- | --- | --- |

EP-levyn tiedot
 Julkaistu: 27. syyskuuta 2006
 Tyylilaji: death metal
 Kesto: 23.54
 Levy-yhtiö: Spikefarm Records
Noumenan muut julkaisut
| Absence 2005 | Triumph and Loss 2006 | Anatomy of Life 2006 |
Triumph and Loss on Noumenan EP-levy, joka julkaistiin 27. heinäkuuta 2006. Albumista julkaistiin ainoastaan digitaalisesti ladattava versio.
Kappeleet

Triumph and Loss – 3.23
Hypnos – 5.00
Tarnish Me – 3.59
Among the Unseen – 3.56
A Solemn Grace – 3.52
Unlit – 3.44
Kokoonpano

Antti Haapanen – laulu
Tuukka Tuomela – kitara, taustalaulu
Ville Lamminaho – kitara, taustalaulu
Hannu Savolainen – basso
Ilkka Unnbom – rummut
Aiheesta muualla

Triumph and Loss Discogsissa. (englanniksi)
Albumi Triumph and Loss Encyclopaedia Metallum -sivustolla (englanniksi)
Tongliao

| Tongliao 通辽市, Tōngliáo Shì |
| --- | --- |
 Tongliaoin sijainti Sisä-Mongoliassa, alla sijainti Kiinassa
 Tongliao
 Koordinaatit: 43.6514°N, 122.2378°E 
Valtio:  Kiinan kansantasavalta
Maakunta:  Sisä-Mongolia
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  59 535 km²
Väkiluku (2010):  3 139 153
Postinumero:  028000
Suuntanumero(t):  +86 (0)475
Rekisterikilpi:  蒙G
 
 www.tongliao.gov.cn 
Infobox OKVirheellinen NIMI-arvo: 
Tongliao (mong. ᠲᠦᠩᠯᠢᠶ᠋ᠣᠣ ᠬᠣᠲᠠ, Tüngliyou qota, kiin. 通辽市, pinyin: Tōngliáo Shì) on prefektuuritason kaupunki Sisä-Mongolian maakunnassa Kiinassa. Aiemmin prefektuuri oli nimeltään Jirimin liitto (mong. ᠵᠢᠷᠢᠮ ᠠᠢ᠌ᠮᠠᠭ, kiin. 哲里木盟). Kaupunki sijaitsee noin 640 kilometriä Pekingistä koilliseen. Tongliaon väkiluku on 3,139 miljoonaa (2010) ja pinta-ala 59 535 neliökilometriä.
Kaupunki rajoittuu pohjoisessa Xilingolin ja Hingganin liittoihin sekä Baichengin prefektuuritason kaupunkiin. Idässä naapureina ovat Songyuanin, Sipingin ja Tielingin, etelässä Shenyangin, Fuxinin ja Chaoyangin, sekä lännessä Chifengin prefektuuritason kaupungit.
Piirikuntatason aluejako.
Piirikuntatasolla kaupunki jakautui seuraavasti (2010):
| --- | --- |
 Kaupunkipiirit (1) 1. Horqinin kaupunkipiiri Piirikuntatason kaupungit (1) 2. Holingol Piirikunnat (1) 3. Kailu :  Liput (5) 4. Hure (Kulun)   5. Naiman  6. Jarud  7. Horqinin vasemman siiven keski-lippu  8. Horqinin vasemman siiven taka-lippu
Aiheesta muualla

Kuvia tai muita tiedostoja aiheesta Tongliao Wikimedia Commonsissa
Tongliao City Information (erityisesti talouspainotus) (englanniksi) (chinaknowledge.com)
Tiedonteoria

Tiedonteoria (TOK, Theory of Knowledge) on IB Diploma Programmeen kuuluva pakollinen kouluaine, jonka pyrkimys on edistää opiskelijan kriittistä ajattelua. Kurssilla käsitellään neljää niin sanottua Ways of Knowingia, eli tapaa löytää tietoa (tunne, järki, havainnointi ja kieli) sekä kuutta Area of Knowledgea, "Tiedon aluetta" (luonnontieteet, ihmistieteet, matematiikka, etiikka, taide ja historia).
Tiedonteorian kurssi arvostellaan esseen (1200 - 1600 sanaa) ja esitelmän perustella. Esseet kirjoitetaan ennaltamäärätyistä aiheista, mutta esitelmän aiheen saa valita vapaasti. Oppilaiden tulisi demonstroida kriittistä ajattelua käsittelemällä tiedon hankintaan ja luotettavuuteen liittyviä kysymyksiä (knowledge issues tai knowledge questions), kykyä luoda linkkejä Ways of Knowing ja Areas of Knowledge sisältöihin. Esitelmä aiheita käsitellään samalla tavalla, mutta niin että esitelmän lähtökohtana tulisi olla jokin todellinen tapahtuma (real life situation).
Triumph TR7

| Triumph TR7 Triumph TR8 |
| --- | --- |

Valmistustiedot
Valmistusmaa:  Iso-Britannia
Valmistaja:  Triumph Motor Company
Valmistusvuodet:  1975–1981
Korimalli:  2-ovinen roadster 2-ovinen coupé
Luokka:  urheiluauto
Edeltäjä:  Triumph TR6
Seuraaja:  ei seuraajaa
Tekniset tiedot
Moottori:  R4, V8
Iskutilavuus:  1998–3500 cm3
Teho:  92-157 hv
Vetotapa:  takaveto
Triumph TR7 on brittiläisen British Leylandin vuonna 1975 esitelty kaksipaikkainen urheiluauto. Korin kiilamainen muotoilu jakoi mielipiteet. Auton muotoili myös Leyland Princessin muotoillut Harris Mann. Autoa valmistettiin 112 368 kappaletta ja tehokkaampaa TR8-mallia 2 722 kappaletta.
Kehitys

Vuonna 1975 coupé-mallinen TR7 esiteltiin Chicago Auto Showssa. Britanniassa sen myynti alkoi vasta vuotta myöhemmin.
Vuonna 1979 esiteltiin avomalli TR7 Drophead, joka tuli ensin myyntiin Yhdysvalloissa ja myöhemmin myös Britanniassa vuonna 1980.
Vuonna 1980 tuli vientimarkkinoille malli TR8, joka oli TR7:n Rover V8 -moottorilla varustettu versio.
Autosta kehitettiin myös nelosryhmän ralliauto, jossa käytettiin aluksi Dolomite Sprintin 16-venttiilistä kahden litran moottoria. Myöhemmin moottoriksi vaihdettiin viritetty Rover V8.
Mielenkiintoinen yksityiskohta on, että autoon saatiin kilpailuluokitus, vaikka mallia ei ollut valmistettu vielä koskaan katuliikenteeseen V8-moottorilla. 
Kilpailumenestystä ei juurikaan soraralleissa tullut, mutta asfaltilla auto oli erittäin nopea. Kuuluisimpia kuljettajia olivat muun muassa Tony Pond, Per Eklund ja Simo Lampinen.
Moottorit

2.0 (1998 cm3) - 107 hv, paino 131 kg
3.5 - 157 hv (TR8), paino 144kg
Mitat

Pituus: 4060 mm
Leveys: 1680 mm
Korkeus: 1260 mm
Akseliväli: 2160 mm
Omamassa: 1000 kg (coupé)
Tiedostamaton

Tiedostamaton (tai tiedostumaton tai alitajuinen) on käsite, joka yksinkertaisesti ja väljästi ajateltuna näyttäisi suoraviivaisesti selittävän mielen piirteitä, joista emme ole suoraan tietoisia tai joita emme suoraan havaitse. Syvempi tutkiminen paljastaa kuitenkin, että asia on erittäin monimutkainen tietoisuuden kehittymisen eli emergenssin osalta[lähde? ].
Tiedostamattomasta ei ole yksimielisyyttä. Esimerkiksi behavioristit katsovat, että tulisi löytää vain erilaisia tapoja, joita ärsyke–vaste-parit tuottavat sen sijasta, että spekuloitaisiin tiedostumattomilla ja tietoisilla mielentiloilla. Vielä nykyäänkin psykologiassa vallitsee perustavanlaatuinen erimielisyys siitä, minkälainen tiedostumaton mieli voisi olla tai onko sellaista ylipäätään olemassa. Akateemisen psykologian ulkopuolella (ns. pop-psykologian piirissä) tiedostumattomalla mielellä ajatellaan olevan useita ominaisuuksia aina animalistisesta ja infantiilista (lapsenomaisesta) superälykkääseen ja mystiseen.
Mieli voidaan jakaa tietoiseen ja tiedostamattomaan niin että tietoinen mieli ohjaa keskittyvää toimintaa ja tiedostumaton mieli on taustalla pyöriviä automaattisia prosesseja. Esimerkiksi Mihály Csíkszentmihályi kuvaa flow-teoriassaan syvällistä oppimista nelivaiheiseksi prosessiksi. Olemme ensin tiedostamattomasti epäpäteviä, sitten tiedostamme epäpätevyytemme, oppiessamme asian tulemme tiedostavasti päteväksi, kunnes toistuvien onnistumisten kautta tulemme tiedostamattomasti päteviksi.
Esimerkkinä voi käyttää vaikkapa auton ajamista. Taitava kuljettaja ajaa kuin transsissa, usein tiedostamatta ajavansa. Ajon päätyttyä tietoinen mieli voi havahtua huomaamaan kuljettajan saavuttaneen määränpäähänsä. Juuri ajamista opetteleva henkilö taas on tuskallisen tietoinen ajamisen jokaisesta motorisesta alitehtävästä.
Myös useiden biologisten prosessien, kuten hengityksen, tasapainon säilyttämisen ja ruoansulatuksen, voidaan katsoa toimivan alitajunnan ohjaamana. Alitajunnan rooli on kiistanalainen, sillä mm. biologia kutsuu näitä toimintoja autonomisen hermoston toiminnoiksi.
Lyoness

| Lyoness Finland Oy |
| --- | --- |
Yritysmuoto:  osakeyhtiö
Perustettu:  2011
Toimitusjohtaja:  Sami Knuutila
Kotipaikka:  Helsinki, Suomi
Liikevaihto:  1,4 milj. € (2014)
Henkilöstö:  7
Kotisivu:  https://www.lyoness-corporate.com
Infobox OKVirheellinen NIMI-arvo: 
Lyoness on 50 maassa toimiva ostoyhteisö ja kanta-asiakasohjelma. Sillä on maailmanlaajuisesti noin 150 000 yhteistyöyritystä ja yli 300 000 toimipistettä. Jäseniä Lyonessilla on 15 miljoonaa. Yhtiö on perustettu Itävallassa vuonna 2003. Lyoness International AG:n pääkonttori sijaitsee Buchsissa, St. Gallenin kantonissa, Sveitsissä. Lyoness työllistää kansainvälisesti 1 200 henkilöä.
Lyonessin toiminnan laillisuutta on tutkittu useissa maissa, ja se on tuomittu palauttamaan rahoja jäsenilleen Itävallassa. Wienin aluetuomioistuin selvitti Lyoness Europe AG: n huhtikuussa 2016 kaikista Lyonessin Itävallassa harjoittamaa yritystä vastaan esitetyistä syytöksistä.  Yhtiö on sittemmin haastettu oikeuteen edelleen entisten jäsenten toimesta ja tuomittu palauttamaan 'premium'-jäsenyydestä maksettuja rahoja ja WKSTA (White Collar Crimes and Corruption” Public Prosecutor’s Office) on haastanut Lyonessin oikeuteen toisella rikosnimikkeellä.
Lyonessin jäsenehtoja on kyseenalaistettu ja osia siitä on todettu laittomiksi Puolassa. Huhtikuussa 2016 Lyoness kuitenkin ilmoitti Puolassa tavarataloketju Carrefourin tarjoavan jatkossa ruokamarketeissaan jäsenetuja Lyoness-korttia vastaan. Carrefour on Euroopan suurin ja maailman toiseksi suurin tavarataloketju.
Jokaisessa maassa oikeusaste on hyväksynyt toiminnan aloittamisen, laillisena. Maassa ei voi aloittaa toimintaa, ilman oikeuden hyväksyntää ja lupia.
Lyoness Suomessa

Lyoness Finland Oy perustettiin joulukuussa 2011. Yhtiön toimisto sijaitsee Vantaalla, ja se työllistää seitsemän henkilöä. Lyoness-yhteistyöyrityksiä on Suomessa 501 ja kuluttajajäseniä 55 500 (12/2017).[lähde? ]
Liiketoimintamallit

Lyonessilla on kolme liiketoimintamallia: ostoyhteisö, kanta-asiakasohjelma ja monitapamarkkinointi.
Liiketoimintamallit > Ostoyhteisö

Lyonessin kuluttajajäsenyys on ilmainen. Jäsenet keskittävät ostojaan Lyoness-yhteistyöyrityksiin, joita löytyy kaikilta toimialoilta. Jäsenedut muodostuvat seuraavasti:
Cashback: ostamalla yhteistyöyrityksestä jäsen saa rahaa takaisin aina 5 prosenttiin asti riippuen yrityksestä ja toimialasta. Kun jäsenelle on kertynyt rahaa omalle Lyoness-tililleen 10 euroa, siirretään summa jäsenen pankkitilille.
Shopping Points: Jokainen yhteistyöyrityksestä tehty ostos kerryttää jäsenille myös Shopping Pointseja, joita voi käyttää yhteistyöyritysten tarjoamiin SP-dealeihin.
Friendship-bonus: Kertomalla Lyonessista ystävälleen jäsenellä on mahdollisuus saada myös Friendship-bonusta kaikista ystävänsä tekemistä ostoista Lyoness-yhteistyöyrityksissä. Bonusta on mahdollisuus saada kahdesta tasosta eli ystävän ja myös ystävän ystävän tekemistä ostoista.
Liiketoimintamallit > Kanta-asiakasohjelma

Yhteistyöyritykselle Lyoness tarjoaa maailmanlaajuista kanta-asiakasohjelmaa. Ohjelma on suunnattu erityisesti pk-sektorin yrityksille. Yrityksillä on mahdollisuus liittyä Lyonessiin vain kortin vastaanottopisteeksi tai ottaa käyttöönsä koko kanta-asiakasohjelma ja jakaa oman yrityksensä logolla varustettua kanta-asiakaskorttia. Kanta-asiakasohjelman avulla yhteistyöyritys saa työkaluja markkinointiin.
Suosittelumarkkinointi
Lyonessin markkinointiin on jokaisella mahdollisuus osallistua suosittelumarkkinoinnin kautta. Perusajatuksena on kertoa Lyonessin tarjoamista mahdollisuuksista kuluttajille ja potentiaalisille yrityksille. Oman markkinan rakentajalle maksetaan komissiota syntyneestä ostovolyymista omassa ostoyhteisössä.
Suosittelumarkkinointiin Lyoness perusti vuonna 2014 oman tytäryrityksen Lyconetin, jonka tarkoituksena on siis edistää brändia Lyoness.